62019TO0467(05)_INF
Определение на Общия съд (десети разширен състав) от 30 април 2025 г. — BNP Paribas и др./ЕСП (Предварителни вноски за 2019 г.)
(Дело T‑467/19)
„Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2019 г. — Оттегляне на първоначално обжалвания акт —Частична липса на основание за произнасяне — Задължение за мотивиране — Право на изслушване — Грешка при прилагане на правото — Явна грешка в преценката — Възражение за незаконосъобразност — Жалба, която отчасти е явно лишена от всякакво правно основание“
1.
Основни права — Харта на основните права — Равно третиране — Правна уредба на Съюза в определена област на действие — Различни последици за определени икономически оператори с оглед на индивидуалното им положение или на националните правила — Принцип на недопускане на дискриминация — Нарушение — Липса
(Харта на основните права на Европейския съюз, член 21)
(вж. т. 65)
2.
Институции на Европейския съюз — Упражняване на правомощия — Предоставено на Комисията правомощие за приемане на делегирани актове — Обхват — Комплексни преценки и оценки — Широка свобода на преценка — Директива 2014/59 за създаване на рамка за възстановяване и преструктуриране на кредитни институции и инвестиционни посредници — Определяне на критериите за коригиране на предварителните вноски — Съдебен контрол — Граници
(член 290 ДФЕС; Регламент на Комисията 2015/63, членове 6 и 7 и приложение I; Директива на Европейския парламент и на Съвета 2014/59, член 103, параграф 7)
(вж. т. 143—146 и 148)
3.
Право на Европейския съюз — Принципи — Правна сигурност — Правна уредба на Съюза — Изисквания за яснота и точност — Граници
(вж. т. 196—199)
4.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Липса на необходимост в това решение да бъдат посочени всички данни, позволяващи да се провери дали вноските са изчислени точно — Претегляне на задължението за мотивиране с общия принцип на защита на търговската тайна на съответните институции — Законосъобразност на разпоредбите на Делегиран регламент 2015/63, отнасящи се до методиката за изчисляване на предварителните вноски в ЕФП
(член 296, втора алинея ДФЕС; Регламент на Европейския парламент и на Съвета № 806/2014; Регламент на Комисията 2015/63; Директива на Европейския парламент и на Съвета 2014/59)
(вж. т. 202—205, 218, 220, 221 и 267)
5.
Възражение за незаконосъобразност — Условия за допустимост — Възражение, повдигнато в изявление за изменение на първоначалните искания — Фактически и правни обстоятелства, които са били известни към момента на подаване на жалбата — Неизменяне на тези обстоятелства в акта, който заменя или изменя първоначално обжалвания акт — Недопустимост
(Процедурен правилник на Общия съд, член 86)
(вж. т. 235, 236, 238, 242 и 244)
6.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Липса на необходимост в това решение да бъдат посочени всички данни, позволяващи да се провери дали вноските са изчислени точно
(член 296, втора алинея ДФЕС)
(вж. т. 271 и 272)
7.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Неотчитане на рисковите показатели и подпоказатели при изчисляването на тези вноски — Допустимост
(Регламент на Комисията 2015/63, член 20, параграф 1)
(вж. т. 304—308)
8.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране — Неотчитане на рисковите показатели и подпоказатели при изчисляването на тези вноски — Условия
(Регламенти на Комисията № 680/2014, 2015/63, членове 6, 7 и 14 и член 20, параграф 1, 2021/451 и 2021/763; Директива на Европейския парламент и на Съвета 2014/59)
(вж. т. 317—321, 326, 329, 330, 332—336 и 339)
9.
Право на Европейския съюз — Принципи — Право на защита — Право на изслушване — Обхват — Съобщение от Единния съвет за преструктуриране (ЕСП), с което жалбоподателят е информиран за оттеглянето на дадено решение и за заместването му — Допустимост — Нарушение на правото на изслушване — Липса
(Харта на основните права на Европейския съюз, член 41, параграф 2, буква а)
(вж. т. 349 и 351)
10.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Годишна горна граница на общия размер на индивидуалните вноски в ЕФП, определена на 12,5 % от крайното целево равнище — Приложно поле — Прилагане през първоначалния период
(Регламент на Европейския парламент и на Съвета № 806/2014, член 70, параграф 2, първа и четвърта алинея)
(вж. т. 371)
11.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Годишна горна граница на общия размер на индивидуалните вноски в ЕФП, определена на 12,5 % от крайното целево равнище — Обхват — Ненадхвърляне на тази горна граница от Единния съвет за преструктуриране (ЕСП) — Критерии за преценка — Динамичен подход към крайното целево равнище
(Регламент на Европейския парламент и на Съвета № 806/2014, член 69, параграф 1 и член 70, параграф 2, първа и четвърта алинея)
(вж. т. 371)
Диспозитив
1)
Няма основание за произнасяне по съществото на искането за отмяна на Решение SRB/ES/SRF/2019/10 на Единния съвет за преструктуриране (ЕСП) от 16 април 2019 г. относно предварителните вноски за 2019 г. в Единния фонд за преструктуриране.
2)
Отхвърля жалбата в останалата ѝ част.
3)
BNP Paribas, от свое име и като правоприемник на BNP Paribas Securities Services, и BNP Paribas Arbitrage понасят направените от тях съдебни разноски, както и тези на ЕСП.
4)
Европейският парламент, Съветът на Европейския съюз и Европейската комисия понасят направените от тях съдебни разноски.